Образец
Д О Г О В О Р

Днес,  ………………….. г. на основания чл. 20, ал. 4, т. 3 от ЗОП се сключи настоящия договор между:

1. „ДКЦ ПЛЕВЕН” ЕООД, със седалище и адрес на управление: гр. Плевен, бул. „Георги Кочев” №8а, ЕИК 114583635, представлявано от Д-р Огнян Начев – Управител, наричано за краткост ДОВЕРИТЕЛ  от една страна 
  и
2. …………………………………………………………………………………………………………………………………………………………………………………………наричано за краткост ДОВЕРЕНИК от друга страна,
 
СТРАНИТЕ СЕ СПОРАЗУМЯХА ЗА СЛЕДНОТО:

Чл.1. Предмет на договора:
(1). Доверителят възлага на Довереника, а Довереникът приема  да извърши независим финансов одит (одит) на индивидуалния годишен финансов отчет на „ДКЦ ПЛЕВЕН” ЕООД с общо предназначение на Доверителя за 2026 г. (отчета)  в  съответствие  със  Закона за независимия финансов одит и Международните одиторски стандарти.
(2). Одитът включва провеждане на одиторски процедури, проверка на отчета, проверка на доклада за дейността, изготвяне и представяне на одиторски доклад и оказване на методическа помощ.
(3). Обхватът на проверката е посочен в приложение №1 „Програма за извършване на независим финансов одит на индивидуален годишен финансов отчет ”,  която е неразделна част от настоящия договор.

Чл.2. Срокове
(1). Довереникът се задължава да извърши услугата по чл.1 от настоящия договор  в срок до тридесет работни дни след предоставяне на Довереника на единствения и окончателен вариант  на отчета и доклада за дейността.
(2). Срокът по чл.2, ал.1 не може да бъде по-кратък от деветдесет дни от датата на сключване на настоящия договор.
(3). Когато Доверителят забави  плащания по този договор, срокът по чл.2, ал. 2 започва да тече от датата, на която е направено първото плащане и се удължава с дните на закъсненията на Доверителя при извършване на плащанията

3. Доверителят се задължава:
(1). Да предостави на Довереника най-късно до 31.03.2027 г. отчета, включващ всички елементи, готов за издаване на одиторски доклад и за заверка, заедно с доклада за дейността  и всяка друга информация, която Доверителят предоставя към одитирания отчет, както и подписано представително писмо съгласно изискванията на Международните одиторски стандарти.
(2). Да се придържа към разбирането за изпълнението и предмета на  настоящия договор.
(3). Да осигури на своя територия  условия за нормална работа  на одиторския екип, определен от Довереника.
(4). Да осигури достъп на Довереника до работните си помещения и техника във  време, удобно за двете страни.
(5). Да осигури достъп до всички данни и документи, необходими за  успешното  извършване на одита.
(6). Да осигури съдействието на всички свои служители и сътрудници при изпълнението на  възложената на Довереника работа,  както и  да  осигури  добросъвестно   и  своевременно  изготвяне  на  необходимите  допълнителни  справки,  искани  от  Довереника и в определения от него срок.
(7). Да заплати на Довереника договореното възнаграждение. 

Чл.4. Доверителят има право:
(1). Да получи  доклада съгласно чл.5.3 от настоящия договор.      
(2). По време на изпълнението на договора да  предложи договарянето на допълнителни процедури, свързани с предмета на настоящия договор.

Чл.5. Довереникът се задължава:
(1). Да извърши възложения му одит на отчета добросъвестно и безпристрастно, съгласно Закона за независимия финансов одит и международните одиторски стандарти, да осигури опазването на производствената и търговска тайна на Доверителя с оглед  ненакърняване на неговите интереси както и да осъществява методическа помощ.
(2). Да информира незабавно Доверителя при възникналите проблеми по одита и да контролира работата на ръководителя на одиторския екип  и на привлечените трети лица – помощници при извършване на  одита (одиторски екип).
(3). Да представи на Доверителя доклад, съответстващ на изискванията на  Международните одиторски стандарти .
(4). Адресът на доклада е Общото събрание.

Чл.6. Довереникът  има право:
(1). Да определи вида на одиторски си доклад върху отчета на Доверителя, като извърши заверка  или откаже да извърши заверка на отчета.
(2). Да извърши необходимите по  негова  преценка  процедури  (проверки, срещи и др.) с оглед изпълнението на предмета на настоящия договор.
(3). Да ползва необходимата му информация и да изисква от Доверителя изготвянето на допълнителна такава в определен  срок. 
(4). Да състави одиторски екип, който включва ръководител на одиторския екип (правоспособен експерт-счетоводител - регистриран одитор) и  трети лица, които да работят под  негово ръководство и отговорност.
(5). Да поиска корекция в програмата при доказана от него необходимост.

Чл.7. Възнаграждение 
(1). Възнаграждението, което Доверителят изплаща на Довереника по този договор е в зависимост от необходимата за одита обем работа, съгласно приложената към настоящия договор и неразделна част от него работна програма, както и условията от писмото по чл.3.2. и се изплаща независимо от вида на одиторския доклад и начина на заверка.
(2). Възнаграждението  възлиза на  ……………………………….с ДДС и ………………….. без ДДС. 
(3). Доверителят заплаща на Довереника възнаграждението, както следва: 40% до 25.12.2026 г.; 40% до 15.02.2027 г.; 20% в тридневен срок от предоставяне на проекта за одиторски доклад по банкова сметка  при: 
БАНКА: ……………………………
IBAN: ……………………………...
BIC: ………………………………..
(4). С възнаграждението по този договор се заплащат провеждане на одиторски процедури,  проверка до две чернови на отчета  или на доклада за дейността, проверка на отчета, проверка на доклада за дейността и изготвяне и  представяне на одиторски доклад.

Чл.8. Отговорности:
(1). Доверителят  носи  отговорност  за съставянето на отчета, за съставянето на доклада за дейността, за достоверността на отчета, за достоверността на доклада за дейността и за достоверността на представителното писмо.
(2). Доверителят носи отговорност за  верността  на  счетоводните  и  други  документи,  справки и материали,  предоставени на Довереника във връзка с изпълнението на настоящия договор. 
(3). Отговорността на Довереника към Доверителя, се определя съгласно Закона за независимия финансов одит.
(4). Независимо от обстоятелствата, нито едно гражданско задължение на Довереника, неговите съдружници, отнасящо се до извършените услуги във връзка с установения в този договор ангажимент (или негови варианти и допълнения) не може да надвишава два пъти сумата, платена на Довереника от Доверителя като възнаграждение за тези услуги.
(5). По своя преценка Довереникът може да представи на Доверителя освен доклад върху одитирания отчет и писмо за нередностите във връзка с установени и некоригирани по време на одита грешки в счетоводството и в отчета на Доверителя.
(6). Устно дадени мнения, доклади или работни варианти на доклади, евентуално предоставени в процеса на работа от Довереника, включително от водещия одитор и от членовете на одиторския екип,   не изразяват окончателни мнения или заключения. Такива се съдържат само и единствено в окончателния утвърден писмен доклад, издаден към  Общото събрание (собствениците) от правоспособното лице и предаден надлежно от Доверителя на Довереника. 

Чл.9. Други разпоредби:
(1). За изпълнение на настоящия договор Довереникът определя за водещ одитор  …………………………………………………………………………………………………
(2). С подписването на настоящия договор Довереникът декларира, че той, както и водещият одитор не попадат в ограниченията на действащото законодателство.
(3). С подписването на настоящия договор Довереникът декларира, че при определяне на членовете на одиторския екип, ще извършва проверка  и няма да включва  в екипа лица, които попадат в ограниченията на действащото законодателство. 
(4). При изразено писмено несъгласие от страна на потребители на отчета с мнението изразено в одиторския доклад или с писмото за нередностите, Доверителят уведомява писмено Довереника най-малко 5 /пет/ дни преди изтичането на срока за обжалване. В противен случай Доверителят няма да има каквито и да било претенции към Довереника, свързани с констатациите на потребителите на отчета.   
(5). За всички въпроси, неуредени с настоящия договор, се прилагат съответните разпоредби на действащото в страната законодателство.
(6). Всички спорове или противоречия, произтичащи от и във връзка с този договор, които не могат да се уредят по взаимно съгласие, се уреждат в съответствие със Закона за независимия финансов одит, Закона за счетоводството, Търговския закон и други нормативни актове. 
(7). Този договор може да бъде изменян единствено с допълнително споразумение в писмен вид.
(8). Неразделна част от договора е Приложение №1 „Програма за извършване на независим финансов одит на годишен финансов отчет”.
(9). Настоящият  договор  се  състави в два еднообразни екземпляра - по един за всяка страна.

